^^y 



25 



Lam. — Quinqueloculina semilimum, L. Det fortjener at 

 fremhæves, at samtlige disse Former ere tagne paa de dy- 

 beste Steder i Fjorden, nemlig i Salling Sund v. Glyngøre, 

 i Odde Sund og i Vil Sund, og at jeg forgjæves har søgt 

 levende Foraminiferer saa godt som alle andre Steder i 

 Fjordens vestlige Afdeling. I den østlige Afdeling har jeg 

 paa adskillige af de dybere Steder taget Foraminiferer, 

 men disse ere gaaede tabt for mig, forinden jeg havde be- 

 stemt dem. 



Angaaende Vandets Saltholdighed i Limfjorden har jeg 

 vel nu og da anstillet enkelte Observationer, men dels have 

 disse været spredte og uden egenlig Plan eller Sammenhæng, 

 dels stemme Resultaterne saa godt med dem, der af Andre 

 ere udførte efter en større Maalestok, at de ikke i og for 

 sig frembyde nogen Interesse. Jeg foretrækker derfor at 

 benytte det Materiale, som det danske meteorologiske 

 Institut velvilligt har stillet til min Raadighed, og som for 

 Tiden er det eneste, der foreligger. Observationerne ere 

 tagne dels fra Dampskibet „Bravo", (flere Gange daglig), 

 dels af Fyrmester Lang paa det indenfor Indløbet til Lim- 

 fjorden liggende Egense Fyr (én Gang daglig). Af disse 

 Observationer ere Maanedsmidlerne beregnede. 



